Instagram Reels, clona TikTok, a fost lansată. Mesajul postat de Mark Zuckerberg.
Donald Trump ameninţă că interzice TikTok în Statele Unite. Mark Zuckerberg a lansat clona TikTok, Instagram Reels. Primul Reel postat de Zuckerberg a fost cu câinele său.
Mark Zuckerberg s-a gândit că ar fi un bun prilej sa-şi lanseze clona TikTok, Instagram Reels, că tot ameninţă Trump că interzice aplicaţia chinezească în Statele Unite.Dacă te întrebi ce are diferit Reels faţă de TikTok, înseamnă că n-ai înţeles sensul cuvântului clonă.Şi ca să marcheze evenimentul, Zuckerberg a postat şi primul Reel, de 15 secunde, pe principiul “Stăpâne, stăpâne, mai cheamă şi-un câine".Eroul principal este Beast, un ciobănesc maghiar care seamănă izbitor cu un mop. E drept, un mop simpatic. Ideea e şi ea simpatică, Beast se uită pe laptop la nişte oi, practic lucrează de acasă.